UDHËZIM
Nr. 12, datë 21.9.2020

PËR KAZEINAT DHE KAZEINATET TË DESTINUARA PËR KONSUM NJERËZOR[footnoteRef:2] [2:  Përafrim i direktivës (EU) 2015/2203 së Këshillit dhe të Parlamentit Evropian të 25 nëntorit 2015, për përafrimin e ligjeve të shteteve anëtare, në lidhje me kazeinat dhe kazeinatet të destinuara për konsum njerëzor dhe shfuqizimin e direktivës së Këshillit 83/417/EEC.
] 


Në mbështetje të nenit 102, pika 4, të Kushtetutës, të nenit 38, të ligjit nr. 9863, datë 28.1.2008, “Për ushqimin”, të ndryshuar, 

UDHËZOJ:

1. Ky udhëzim të zbatohet për kazeinat dhe kazeinatet e destinuara për konsum njerëzor dhe përzierjet e tyre.
2. Në kuptim të këtij udhëzimi, termat e mëposhtëm kanë këto kuptime:
a) “kazeinë e ngrënshme acide” është një produkt qumështi i përftuar nga ndarja, larja, tharja e koagulimi me precipitim acid të qumështit të skremuar dhe/ose të produkteve të tjera të marra nga qumështi;
b) “kazeinë e ngrënshme me mullëz” është një produkt qumështi i përftuar nga ndarja, larja dhe tharja e qumështit të skremuar të mpiksur dhe/ose e produkteve të tjera të marra nga qumështi, mpiksja përftohet përmes reaksionit të mullëzës ose enzimave të tjera koaguluese;
c) “kazeinat i ngrënshëm” është një produkt qumështi i marrë nga tharja e kazeinave të ngrënshme ose mpiksjes së kazeinës së ngrënshme trajtuar me agjentë neutralizues.
3. Autoriteti Kombëtar i Ushqimit të marrë të gjitha masat e nevojshme për të siguruar, që: 
a) produktet e qumështit, të përcaktuara nën emrat e specifikuar në pikën 2, të tregtohen vetëm nëse ato janë në përputhje me përcaktimet dhe rregullat e përcaktuara në këtë udhëzim dhe standardet e përcaktuara në shtojcat I dhe II, bashkëlidhur këtij udhëzimi; 
b) kazeinat dhe kazeinatet, të cilat nuk përputhen me standardet e përcaktuara në pikat “b” dhe “c” të seksionit I, të shtojcës I, pikat “b” dhe “c” të seksionit II, të shtojcës I, ose pikave “b” dhe “c” të shtojcës II, nuk përdoren për përgatitjen e ushqimit. Në rastet kur tregtohen për qëllime të tjera emërtohen dhe etiketohen në mënyrë të tillë që konsumatori të mos orientohet në mënyrë të gabuar në lidhje me natyrën, cilësinë ose qëllimin e përdorimit të tyre.
4. Në paketat, kontejnerët ose etiketat e produkteve të qumështit, sipas përcaktimit të bërë në pikën 2, shënohen të dhënat e mëposhtme në karaktere lehtësisht të dukshme, qartësisht të lexueshme dhe të mos fshihen:
a) emri i produktit të qumështit, siç përcaktohet në shkronjat “a”, “b” dhe “c” të pikës 2 dhe në rastin e kazeinateve ushqimore, një tregues i kationit ose kationeve të listuara në shkronjën “ç” të shtojcës II;
b) në rastin e produkteve të tregtuara si përzierje: 
i. fjalët “përzierje e ...” të ndjekur nga emrat e produkteve të ndryshme, të cilat krijojnë përzierje, në rend zbritës sipas peshës;
ii. një tregues i kationit ose i kationeve, siç janë listuar në shkronjën “ç” të shtojcës II, në rastin e kazeinateve ushqimore;
iii. përmbajtjen e proteinave në rastin e përzierjeve që përmbajnë kazeinate ushqimore; 
c) sasia neto e produkteve e shprehur në kilogram ose gram; 
ç) emrin ose emrin e biznesit dhe adresën e operatorit të biznesit ushqimor nën emrin e të cilit produkti tregtohet ose emri i importuesit, në rastet kur produkti është importuar; 
d) në rastin e produkteve të importuara, emrin e vendit të origjinës;
dh) identifikimin e lotit të produkteve ose datën e prodhimit.
Të dhënat e përmendura në pikën “iii” të shkronjës “b” dhe në shkronjat “c”, “ç” dhe “d” mund të shënohen vetëm në dokumentin shoqërues.
5. Produktet e qumështit të përcaktuara në shkronjat “a”, “b” dhe “c” të pikës 2 nuk lejohen të tregtohen, nëse të dhënat e përcaktuara në pikën 4 nuk janë shënuar në një gjuhë lehtësisht të kuptueshme nga konsumatori. 
6. Kur përmbajtja minimale e proteinës së qumështit e përcaktuar në shkronjën “a”, pika 2, të seksionit I të shtojcës I, në shkronjën “a”, pika 2, të seksionit II të shtojcës I dhe shkronjën “a”, pika 2, të shtojcës II tejkalohet në produktet e qumështit të përcaktuara në pikën 2 të këtij udhëzimi, ky fakt, pa paragjykuar dispozitat e tjera, mund të shënohet në paketat, kontejnerët ose etiketat e produkteve.
7. Urdhri nr. 350, datë 17.7.2014, “Për miratimin e rregullores ‘Për laktoproteinat e caktuara, kazeinat dhe kazeinatet të destinuara për konsum njerëzor’”, shfuqizohet.
8. Ngarkohen Drejtoria e Përgjithshme Rregullatore dhe e Përputhshmërisë në Bujqësi, Ushqim dhe Zhvillim Rural, Autoriteti Kombëtar i Ushqimit dhe Instituti i Sigurisë Ushqimore dhe Veterinarisë për zbatimin e këtij udhëzimi.
Ky udhëzim hyn në fuqi pas botimit në Fletoren Zyrtare.

MINISTËR I BUJQËSISË 
DHE ZHVILLIMIT RURAL
Bledar Çuçi

SHTOJCË I
KAZEINAT USHQIMORE (TË NGRËNSHME)

I. STANDARDET E ZBATUESHME PËR “KAZEINAT USHQIMORE ACIDE”
A. Elementet kryesore të përbërjes
1. Përmbajtja maksimale e lagështisë					12 % ndaj peshës
2. Përmbajtja minimale e proteinës së qumështit llogaritur 
mbi ekstraktin e tharë							90% ndaj peshës
nga e cila përmbajtja minimale e kazeinës					95% ndaj peshës
3. Përmbajtja maksimale e yndyrës në qumësht ndaj peshës			2% 
4. Aciditeti maksimal i titrueshëm, shprehur në ml të tretësirës 0.1N të 
të hidroksidit të natriumit për g						0,27
5. Përmbajtja maksimale e hirit (përfshirë P2O5)				2,5% ndaj peshës
6. Përmbajtja maksimale e laktozës pa ujë					1% ndaj peshës
7. Përmbajtja maksimale e sedimentit (grimcat e djegura) 			22,5 mg në 25 g
B. Ndotësit
Përmbajtja maksimale e plumbit						0,75 mg/kg
C. Papastërtitë
Lëndë të huaja (të tilla si: grimca druri apo metali,
qime ose pjesë të insekteve) 						zero në 25 g
Ç. Ndihmësit për përpunimin, kulturat bakteriale dhe përbërësit e autorizuar
1. Acidet
- acidi laktik
- acidi klorhidrik
- acidi sulfurik
- acidi citrik
- acidi acetik
- acidi ortofosforik
2. Kulturat bakteriale për prodhimin e acidit laktik
3. Hirra
D. Karakteristikat organoleptike
1. Aroma: 			Nuk ka aromë të huaj.
2. Pamja e jashtme:		Ngjyra e bardhë, duke filluar nga e bardhë në të bardhë të lehtë,
produkti nuk duhet të përmbajë asnjë kokërr që nuk copëtohet nën presion të lehtë.

II. STANDARDET E ZBATUESHME PËR KAZEINAT USHQIMORE ME MAJA
A. Elementet kryesore të përbërjes
1. Përmbajtja maksimale e lagështisë					12 % m/m
2. Përmbajtja minimale e proteinës së qumështit llogaritur mbi
ekstraktin e tharë								84% ndaj peshës
[bookmark: _Hlk44419565]nga e cila përmbajtja minimale e kazeinës					95% ndaj peshës
3. Përmbajtja maksimale e yndyrës në qumësht				2% ndaj peshës
4. Përmbajtja minimale e hirit (përfshirë P2O5)				7,5% ndaj peshës
5. Përmbajtja maksimale e laktozës pa ujë					1% ndaj peshës
6. Përmbajtja maksimale e sedimentit (grimcat e djegura) 			15 mg në 25g
B. Ndotësit
Përmbajtja maksimale e plumbit						0.75 mg/ kg
C. Papastërtitë
Lëndë të huaja (të tilla si: grimca druri apo metali,
qime ose pjesë të insekteve) 						zero në 25 g
Ç. Ndihmësit e padëmshëm teknologjikë të përshtatshëm për konsum njerëzor
- fara e djathit (majaja) të përmbushë kërkesat e legjislacionit në fuqi mbi enzimat ushqimore;
- të tjera enzima koaguluese të qumështit të përmbushin kërkesat e legjislacionit në fuqi mbi enzimat ushqimore.
D. Karakteristikat organoleptike
1. Aroma: 			Nuk ka aromë të huaj.
2. Pamja e jashtme:		Ngjyra e bardhë, duke filluar nga e bardhë në të bardhë të lehtë,
produkti nuk duhet të përmbajë asnjë kokërr që nuk copëtohet nën presion të lehtë.

SHTOJCË II
KAZEINATET USHQIMORE (TË NGRËNSHME)

STANDARDET E ZBATUESHME PËR KAZEINATET USHQIMORE
A. Elementet kryesore të përbërjes
1. Përmbajtja maksimale e lagështisë					8 % ndaj peshës
2. Përmbajtja minimale e proteinës së qumështit
 llogaritur mbi ekstraktin e tharë						88 %ndaj peshës
 nga e cila përmbajtja minimale e kazeinës					95% ndaj peshës
3. Përmbajtja maksimale e yndyrës në qumësht				2.0 % ndaj peshës
4. Vlera e pH								6.0 – 8.0
5. Përmbajtja maksimale e laktozës pa ujë					1 % ndaj peshës
6. Përmbajtja maksimale e sedimentit (grimcat e djegura) 			22,5 mg në 25 g
B. Ndotësit
 Përmbajtja maksimale e plumbit						0,75 mg/kg
C. Papastërtitë
 Lëndë të huaja (të tilla si: grimca druri apo metali,
 qime ose pjesë të insekteve) 						zero në 25 g
Ç. Aditivët ushqimorë
 (neutralizimi jo i detyrueshëm dhe agjentët zbutës)
 hidroksidet 			natriumit
 karbonatet 				kaliumit
 fosfatet 			të	kalciumit
 citratet 				amonit 
 					magnezit

D. Karakteristikat
1. Aroma: 	 		Shije dhe aromë të huaj shumë të lehtë.
2. Pamja e jashtme:		Ngjyra e bardhë, duke filluar nga e bardhë në të bardhë të lehtë,
				produkti nuk duhet të përmbajë asnjë kokërr që nuk copëtohet
		 		nën presion të lehtë.
3. Tretshmëria:		Pothuajse tërësisht i tretshëm në ujë të distiluar, me përjashtim
të kalciumit kazeinat.

